
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
23 ΙΟΥΛΙΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

474 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός όρων και περιορισμών δόμησης για την ανέγερση τουρι¬ 
στικών εγκαταστάσεων σε γήπεδα εκτός σχεδίων πόλεως και 
εκτός ορίων οικισμών προ του 1923 καθώς και εκτός ορίων οικι¬ 
σμών κάτω των 2.000 κατοίκων καθορισθέντων βάσει του από 
24.4.1985 Π. Δ/τος (Δ' 181) ως ισχύει, των νήσων Κρήτης, 


Ρόδου και Κέρκυρας καθώς και του Νομού Χαλκιδικής. 1 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Αθηνών. 2 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου δήμου Περι¬ 
στεριού (Ν. Αττικής). 3 

ΑΠΟΦΑΣΕΙΣ 

Τροποποίηση ρυμοτομικού σχεδίου στο Ο.Τ.93 της Κοινότητας 
Γλυκών Νερών με την έγκριση οδού και χαρακτηρισμού της σαν 

πεζόδρομος. Νομαρχίας Ανατολικής Αττικής. 4 

Τροποποίηση ρυμοτομικού σχεδίου Δήμου Μαρκοπούλου Μεσο- 
γαίας για τον αποχαρακτηρισμό του Ο.Τ. Γ933 Πόρτο Ράφτη 
από κοινόχρηστο χώρο και το χαρακτηρισμό αυτού σε οικοδομή¬ 
σιμο . 5 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός όρων και περιορισμών δόμησης για την ανέγερση τουριστι¬ 
κών εγκαταστάσεων σε γήπεδα εκτός σχεδίων πόλεως και εκτός 
ορίων οικισμών προ του 1923 καθώς και εκτός ορίων οικισμών 
κάτω των 2.000 κατοίκων καθορισθέντων βάσει του από 
24.4.1985 Π. Δ/τος (Δ' 181) ως ισχύει, των.νήσων Κρήτης, Ρόδου 
και Κέρκυρας καθώς και του Νομού Χαλκιδικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9,10 (παρ. 2), 14 και 17 του Ν. Δ/τος 
της 17.7.1923 «περί σχεδίων πόλεων κ.λπ.» (Α' 226) όπως μεταγενέ¬ 
στερα τροποποιήθηκαν και συμπληρώθηκαν. 

2. Τις διατάξεις του άρθρου 28 παρ. 2 του Ν. 1577/1985 «Γενικός 
Οικοδομικός Κανονισμός» (Α' 210) όπως τροποποιήθηκε με την παρ. 6 
του άρθρου 13 του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές διατάξεις» (Α' 
141). 

3. Τις διατάξεις των άρθρων 2,3 και 7 του Ν. 1032/1980 «περί συ- 
στάσεως Υπουργείου Χωροταξίας, Οικισμού και περιβάλλοντος» (Α' 
57). 


4. Τις διατάξεις του άρθρου 23 παρ. 1 εδ. ιδ του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Τις διατάξεις του άρθρου 23 του Ν. 1337/1980 «Επέκταση των 

πολεοδομικών σχεδίων, οικιστική ανάπτυξη και σχετικές ρυθμίσεις» (Α’ 
33). - 

6. Τις διατάξεις του άρθρου 1 παρ. ιβ Ν. Δ/τος 439/1970 «περί συ- 
μπληρώσεως των διατάξεων περί αιγιαλού» (Α' 36). 

7. Την υπ’ αριθ. 208/1991 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την 356/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1. 

Καθορίζονται ειδικοί όροι και περιορισμοί δόμησης των γηπέδων που 
προορίζονται για ανέγερση τουριστικών εγκαταστάσεων και βρίσκονται 
εκτός σχεδίων πόλεως και εκτός οικισμών προ του 1923 καθώς και 
εκτός ορίων οικισμών κάτω των 2.000 κατοίκων καθορισθέντων βάσει 
του από 24.4.1985 Π.Δ/τος (Δ' 181) ως ισχύει, των νήσων Κρήτης, 
Ρόδου και Κέρκυρας καθώς και του νομού Χαλκιδικής ως κατωτέρω: 

1. Κατώτατο όριο αρτιότητας: δέκα (10) στρέμματα. 

2. Ειδικότερα για τα τμήματα των παραπάνω αναφερομένων περιο¬ 
χών, που χαρακτηρίζονται ως περιοχές «Ελέγχου τουριστικής (ανάπτυ¬ 
ξης» σύμφωνα με τον πίνακα που συνοδεύει την 2647/ΥΠΕΘΟ/ 
538866/ΕΙΔ. 135/ΕΟΤ/14.11.1986 απόφαση του Υφυπουργού 
Εθνικής Οικονομίας (Β’ 797) καθώς και των κοινοτήτων Φόδελε και 
Χερσονήσου του Ν. Ηρακλείου και Βραχασίου και Μιλατού του Ν. Λασι- 
θίου ορίονται ως εξής: 

α) Κατώτατο όριο αρτιότητας: είκοσι (20) στρέμματα. 

β) Επιτρέπεται η δημιουργία μόνο νέων κυρίων και βοηθητικών του¬ 
ριστικών εγκαταστάσεων ΛΑ - και Α’ τάξης. 

γ) Ειδικά για γήπεδο εμβαδού μεγαλύτερου των 50 στρεμμάτων ορί¬ 
ζονται: 

ι) Συντελεστής δόμησης: είκοσι εκατοστά (0,20). 

ιι) Τα ανεγερθησόμενα κτίρια σε παραλιακά γήπεδα είναι δυνατόν να 
τοποθετούνται μέχρι τη γραμμή παραλίας. 

ίιι) Οι διατάξεις της προηγουμένης περίπτωσης εφαρμόζονται και σε 
επενδύσεις «μείζονος τουριστικής σημασίας» που αναφέρονται στην πα¬ 
ράγραφο 8β της 2647/ΥΠΕΘΟ/ 538866/ΕΙΔ. 135/ΕΟΤ/ 
14.11.1986 απόφασης Υφυπουργού Εθνικής Οικονομίας (Β' 797). 

3. Η κατά την.παράγραφο 7 του άρθρου 1 του από 20.1.1988 Π.Δ/ 

τος (Δ' 61), υποχρέωση παραχώρησης τμήματος του γηπέδου, είναι δυ¬ 
νατόν να μετατραπεί σε υποχρέωση καταβολής προς τον οικείο Ο.Τ.Α., 
του «ναλόγου χρηματικού ποσού, εξευρισκομένου επί τη βάσει της τιμής 
μονάδας αποζημιώσεως, που ορίζεται σύμφωνα με τις περί απαλλοτρι- 
ώσεως διατάξεις. . 

Προς τούτο, ο ενδιαφερόμενος υποβάλλει αίτηση προς τον οικείο Νο¬ 
μάρχη, ο οποίος εκτιμών αιτιολογημένως τα δεδομένα του πολεοδομι- 
κού σχεδιασμού της περιοχής, δύναται, ανευ άλλης διαδικασίας να απο¬ 
δεχθεί την αίτηση. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Στην περίπτωση αυτή, ισχύουν τα οριζόμενα στην παρ. 8 εδαφ. 5 του 
άρθρου 1 του από 20.1.1988 Π. Δ/τος (Δ' 61). 

4. Για τους λοιπούς όρους χαι περιορισμούς δόμησης των παραπάνω 
περιοχών για την ανέγερση τουριστικών εγκαταστάσεων εφαρμόζονται 
οι διατάξεις του άρθρου 8 του από 6.10.1978 Π.Δ/τος (Δ' 538) όπως 
αυτό αντικαταστάθηκε με το άρθρο 1 του από 20.1.1988 Π.Δ/τος (Δ' 
61). 

Άρθρο 2. 

1. Εάν μέχρι την ημέρα δημοσίευσης του παρόντος διατάγματος έχει 
εκδοθεί προέγκριση χωροθέτησης, τότε δύναται κατά την κρίση του κυ¬ 
ρίου του γηπέδου η οικοδομική άδεια να χορηγηθεί σύμφωνα με τις προ¬ 
γενέστερες διατάξεις. 

2. Επιτρέπεται η επέκταση τουριστικών εγκαταστάσεων που έχουν 
ανεγερθεί σε άρτια σύμφωνα με τις διατάξεις του από 20.1.1988 Π. Δ/ 
τος (Δ' 61) γήπεδα μέχρι την εξάντληση του συντελεστή δόμησης που 
ίσχυε σύμφωνα με τις ίδιες διατάξεις. Επίσης επιτρέπεται ο εκσυγχρονι¬ 
σμός ή η τροποποίηση των υφισταμένων ξενοδοχειακών εγκαταστά¬ 
σεων καθώς και των εγκαταστάσεων που ανεγείρονται σύμφωνα με την 
προηγούμενη παράγραφο. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως, 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μύκονος, 30 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΟΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

-♦- 

( 2 ) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστή δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ'αριθμ. 367/1987 Π. Δ/γμα (Α’ 163). 

4. Τις διατάξεις των άρθρων 2,3 και 7 του Ν. 1032/1980 «περί συ- 
στάσεως Υπουργείου Χωροταξίας Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 8378/1990 πράξη συναίνεσης ενώπιον της συμβολαιογρά¬ 
φου Αθηνών Σταυρούλας Παπαγεωργίου του Σοφοκλή - Γεωργίου Μι¬ 
χαήλ και του Νικολάου Κανέλλια ενεργούντος ως πληρεξουσίου του Νι¬ 
κολάου Μιχαήλ, αποκλειστικών κυρίων του παρακάτω περιγραφομένου 


ακινήτου. 

7. Την 321/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 25370/11.1.1991 απόφαση του Υπουργού Περιβάλλοντος, 
Χωροταξίας και Δημοσίων Έργων, για προέγκριση της σχετικής τεχνι¬ 
κής μελέτης. 

9. Την κατόπιν αυτοψίας του αρχιτέκτονα Γ. Δόντα επιβεβαίωση 
των εμπλεκόμενων στον υπολογισμό του μεταφερομένου συντελεστή δό¬ 
μησης στοιχείων του ακινήτου, που βρίσκεται εντός του ρυμοτομικού 
σχεδίου Αθηνών και ειδικότερα επί της οδού Σμύρνης αριθ. 4, με πρό¬ 
ταση του Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Αθηνών και 
ειδικότερα επί της οδού Σμύρνης αριθ. 4, έχει χαρακτηρισθεί ως διατη¬ 
ρητέο με την 11674/411/3.2.1987 απόφαση του Υπουργού Περι¬ 
βάλλοντος Χωροταξίας και Δημοσίων Έργων (Δ' 160) και του οποίου 
την αποκλειστική κυριότητα έχουν οι παραπάνω συναινούντες στη μετα¬ 
φορά του συντελεστή δόμησης Νικόλαος Μιχαήλ και Σοφοκλής - Γεώρ¬ 
γιος Μιχαήλ, όπως το βαρυνόμενο ακίνητο φαίνεται με στοιχεία Α Β Γ 
Δ Α στο σχετικό πρωτότυπο διάγραμμα σε κλίμακα 1:500 που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την 58975/1991 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομενου ακινήτου και της μεταφο¬ 
ράς του συντελεστή δόμησης είναι τα εξής: 

α) Εμβαδόν ακινήτου: 219,56 τ.μ. 

β) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,2. 

γ) Ποσοστό κάλυψης: 70% 

δ) Δομήσιμες επιφάνειες που αντιστοιχούν σ’ αυτό: 

219,56 τ.μ. X 4,2 = 922,15 τ.μ. 

ε) Δομημένη επιφάνεια: 224,27 τ.μ. (εκ των οποίων 123,21 τ.μ. 
στο ισόγειο και 101,06 τ.μ. στον όροφο). 

στ) Μεταφερόμενη δομήσιμη επιφάνεια: 922,15 τ.μ. - 224,27 τ.μ. 
’ = 697,88 τ.μ. (εκ των οποίων 30,48 τ.μ. από ισόγειο και 667,40 τ.μ. 
από ορόφους). 

Άρθρο 2. 

Εγκρίνεται η χορήγηση τίτλου δικαιώματος μεταφοράς συντελεστή 
δόμησης στο όνομα των Νικολάου Μιχαήλ και Σοφοκλή - Γεωργίου Μι¬ 
χαήλ για εμβαδόν 697,88 τ.μ. (30,48 τ.μ. από ισόγειο και 667,40 
τ.μ. από ορόφους. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ · 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

(3) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σ^δίου δήμου Περιστεριού (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστή δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθμ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «περί συ- 
στάσεως Υπουργείου Χωροταξίας Οικισμού και Περιβάλλοντος» (Α’ 

57). 

5. Τις διατάξεις του άρθρου 23 παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την 19253/11.4.1989 αίτηση των Αντωνίου και Αθανασίας 
Αρμενάκη. 

7. Την 271/1990 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Την 71741/1990 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων, για προέγκριση της σχετικής τεχνικής 
μελέτης, με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1. 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 11.3.1983 Π. Δ/γμα (Δ’ 179), από βα- 
ρυνόμενο ακίνητο που βρίσκεται στη Νέα Άμπλιανη του ρυμοτομικού 
σχεδίου δήμου Λαμίας (Ν. Φθιώτιδας) και για το οποίο έχει εκδοθεί ο 
365/1988 ονομαστικός τίτλος δικαιώματος μεταφοράς συντελεστή δό¬ 
μησης στο όνομα των Αντωνίου και Αθανασίας Αρμενάκη σε άλλο ακί¬ 
νητο (ωφελούμενο) που βρίσκεται εντός του ρυμοτομικού σχεδίου δήμου 
Περιστεριού (Ν. Αττικής) και ειδικότερα επί των οδών Αμοργού και 
Αμυνταίου, φρόμενο ως ιδιοκτησία Αντωνίου και Αθανασίας Αρμενάκη, 
όπως το ωφελούμενο ακίνητο φαίνεται με στοιχεία ΑΒΓΔΑ στο σχετικό 


πρωτότυπο διάγραμμα σε κλίμακα 1:200, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
55579/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. < 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 58,21 τ.μ. που αντιστοιχεί σε 39,77 τ.μ. του 
βαρυνομένου ακινήτου (28,41 τ.μ. από ορόφους και 11,36 τ.μ. από 
ισόγειο). 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α) Εμβαδόν ακινήτου: 182,32 τ.μ. 

β) Ποσοστό κάλυψης: 70%. 

γ) Συντελεστής δόμησης: 2,1192. 

δ) Μέγιστο επιτρεπόμενο ύψος του ανεγερθησομένου κτιρίου: 

δέκα τρία μέτρα και πέντε εκατοστά του μέτρου (13,05). 

ε) Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:50 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 55579/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2. 

Ακυρώνεται ο 365/1988 ονομαστικός τίτλος δικαιώματος μεταφο¬ 
ράς συντελεστή δόμησης. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 18 Μαΐου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕ ΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 4419 

ΑΠΟΦΑΣΕΙΣ 


Αριθ. 8366/301/91 (4) 

Τροποποίηση ρυμοτομικού σχεδίου στο Ο.Τ.93 της Κοινότητας Γλυ¬ 
κών Νερών με την έγκριση οδού και χαρακτηρισμού της σαν πεζο¬ 
δρόμος, Νομαρχίας Ανατολικής Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
υμών του Κράτους», όπως τροποποιήθηκε και συμπληρώθηκε μετα- 
;νέστερα. 

2. Τις διατάξεις του Ν. 3200/55 «περί διοικητικής αποκεντρώ- 
ως», όπως τροποποιήθηκαν και συμπληρώθηκαν μεταγενέστερα με 
ι Ν.Δ. 532/70. 

3. Τις διατάξεις του Α.Ν. 314/68, όπως τροποποιήθηκαν και συ¬ 


μπληρώθηκαν με το Ν.Δ. 1018/71. 

4. Τις διατάξεις των Π.Δ. 183 περί εγκρίσεως τροποποιήσεων σχε¬ 
δίων πόλεων. 

5. Την Πρόταση 126/90 της Κοινότητας Γλυκών Νερών. 

6. Το Πρακτικό της 23.5.1991 (Συνεδρία 20η, πράξη 10η του 
ΣΧΟΠ, αποφασίζουμε: 

Εγκρίνουμε την τροποποίηση του ρυμοτομικού σχεδίου μ* την 
έγκριση δρόμου, στο Ο.Τ.93 της Κοινότητας Γλυκών Νερών και χαρα¬ 
κτηρισμό της σαν πεζόδρομος, όπως φαίνεται στο συνημμένο τοπογρα¬ 
φικό διάγραμμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 26 Ιουνίου 1991 

Ο Νομάρχης 
Ε. ΧΑΡΑΛΑΜΠΙΔΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 29589/904/90 (5) 

Τροποποίηση ρυμοτομικού σχεδίου Δήμου Μαρκοπούλου Μεαογαίας 
για τον αποχαρακτηρισμό του Ο.Τ. Γ933 Πόρτο Ράφτη από κοινό¬ 
χρηστο χώρο και το χαρακτηρισμό αυτού σε οικοδομήσιμο. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Π.Δ. 183/86 ΦΕΚ 70/Α/86 περί εγκρίσεων 


τροποποιήσεων σχεδίων πόλεων. 

5. Την υπ’ αρ. 564/90 απόφαση Δ.Σ. Δήμου Μαρκοπόλου Μεσο- 
' γαίας. 

6. Το πρακτικό 26 22ης συνεδρίας του ΣΧΟΠ από 13.6.91, αποφα¬ 
σίζουμε: 

Εγκρίνουμε την τροποποίηση του ρυμοτομικού σχεδίου Δήμου Μαρ¬ 
κοπούλου Μεσογαίας για τον αποχαρακτηρισμό του Ο.Τ. Γ933 Πόρτο 
Ράφτη από κοινόχρηστο χώρο και το χαρακτηρισμό αυτού σε οικοδομή¬ 
σιμο με πρασιά πλάτους 5.00 μ. όπως απεικονίζεται στο συνημμένο 
στην παρούσα απόφαση τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 26 Ιουνίου 1991 

Ο Νομάρχης 
Ε. ΧΑΡΑΛΑΜΠΙΔΗΣ 


ΕΛΛΗΝ1 Η ΔΗΜΟΚΡΑΤΙΑ 

ΝΟΜΑΡΧ./ ΑΝΑΤ ΑΤΤΙΚΗΣ 
ΔΙΑΜΕΡΙΣΜΑ ΠΟΛΕΟΔΟΜΙΑΣ. 

